**PAKALPOJUMA LĪGUMS**

**par tīkla piekļuves vadības un tīkla pārvaldības risinājuma uzturēšanu**

|  |  |
| --- | --- |
| Jelgavā | 2016. gada 15.jūlijā |

**Jelgavas pilsētas dome,** reģistrācijas numurs 90000042516, juridiskā adrese: Lielā iela 11, Jelgava, LV-3001, kuru saskaņā ar Jelgavas pilsētas domes priekšsēdētāja 2014. gada 7. janvāra rīkojumu Nr.1-rp “Par amata pienākumu pildīšanu” pārstāv Jelgavas pilsētas pašvaldības Administratīvās pārvaldes vadītāja Inese Meija, turpmāk - Pasūtītājs, no vienas puses, un

**SIA „Komerccentrs DATI grupa”,** reģistrācijas Nr. Nr. 40003115371, juridiskā adrese Balasta dambis 80a, Rīga, LV-1048, kuru saskaņā ar Statūtiem pārstāv valdes priekšsēdētājs Aldis Gulbis, turpmāk – Izpildītājs, no otras puses, turpmāk abi kopā un katrs atsevišķi – Līdzēji, pamatojoties uz Jelgavas pilsētas domes rīkotā iepirkuma „ Tīkla piekļuves vadības un tīkla pārvaldības risinājuma uzturēšana” identifikācijas Nr. JPD2016/81/MI, turpmāk – Iepirkums, rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS UN IZPILDES TERMIŅŠ**
   1. Izpildītājs izpilda Pasūtītāja pasūtījumu atbilstoši Tehniskajai specifikācijai (1.pielikums), kurai atbilst Izpildītāja iesniegtais piedāvājums iepirkumā (2.pielikums)*,* nodrošina *Extreme Networks* tīkla piekļuves vadības un tīkla pārvaldības risinājuma produktu uzturēšanas un atbalsta pakalpojumu, turpmāk – Pakalpojums.
   2. Izpildītājs nodrošina Pakalpojumu 12 (divpadsmit) kalendāros mēnešus no līguma noslēgšanas dienas.
   3. Jautājumos, kas nav atrunāti līgumā, Līdzējiem ir saistoši iepirkuma, Izpildītāja piedāvājuma un normatīvo aktu nosacījumi.
2. **LĪGUMCENA UN NORĒĶINU KĀRTĪBA**
   1. Maksa par Pakalpojumu, ieskaitot nodokļus, nodevas un visus citus ar līguma izpildi saistītos izdevumus, ir 10569.35 *euro* (desmit tūkstoši pieci simti sešdesmit deviņi *euro* un 35 centi), tai skaitā pievienotās vērtības nodoklis 21% (divdesmit viens procents) 1834.35 *euro* (viens tūkstotis astoņi simti trīsdesmit četri *euro* un 35 centi), turpmāk – Līgumcena.
   2. Pēc Pakalpojuma sniegšanas Līdzēji paraksta Pakalpojuma pieņemšanas-nodošanas aktu, kas kļūst par šī līguma neatņemamu sastāvdaļu.
   3. Līgumcenu, pārskaitot naudu Izpildītāja norādītajā bankas kontā, Pasūtītājs samaksā 15 (piecpadsmit) darba dienu laikā pēc pieņemšanas-nodošanas akta abu pušu parakstīšanas un rēķina saņemšanas.
   4. Ja Pasūtītājs neveic Līgumcenas samaksu laikā, tad Pasūtītājs maksā līgumsodu 0.1 % (viena desmitā daļa no procenta) apmērā no laikā nesamaksātās summas par katru nokavēto dienu, bet ne vairāk kā 10 % (desmit procenti) no Līgumcenas.
   5. Pasūtītājs nemaksā līgumsodu gadījumā, ja maksājuma kavējums ir noticis no pasūtītāja neatkarīgu iemeslu dēļ.
3. **LĪDZĒJU SAISTĪBAS UN ATBILDĪBA**
   1. Izpildītāja saistības:
      1. Izpildītājs apņemas veikt Pakalpojuma izpildi Līgumā noteiktajā termiņā, apjomā un kvalitātē.
      2. Izpildītājs apņemas ievērot Fizisko personu datu aizsardzības likuma un citu uz pakalpojuma sniegšanu attiecināmo Latvijas Republikas normatīvo aktu prasības informācijai, kas Izpildītājam kļuvusi pieejama šajā Līgumā minēto pakalpojumu sniegšanas ietvaros.
      3. Izpildītājs apņemas nodrošināt Pasūtītāja konfidenciālas informācijas aizsardzību no publiskošanas un neatļautas lietošanas. Par konfidenciālu informāciju tiek uzskatīta tāda Pasūtītāja informācija, kuru publiskošanai vai nodošanai trešajām personām Pasūtītājs nav devis rakstisku piekrišanu.
      4. Izpildītājs apņemas veikt Pakalpojuma izpildi, atbilstoši Tehniskajai specifikācijai un iepirkumā iesniegtajam piedāvājumam.
      5. Izpildītājs apņemas sniegt telefoniskas vai e-pasta konsultācijas ik darba dienu no plkst. 8.00 līdz plkst. 17.00 pa tālruni 67600690 vai e-pastu: pd@kc.lv
      6. Izpildītājs garantē, ka Pakalpojums būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas.
      7. Izpildītājs apņemas apliecināt līguma izpildi ar pieņemšanas – nodošanas aktu.
   2. Pasūtītāja saistības:
      1. Pasūtītājs apņemas veikt Līgumcenas samaksu līgumā noteiktajos termiņos un kārtībā.
      2. Pasūtītājs apņemas sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošo, Pakalpojuma izpildei nepieciešamo informāciju.
      3. Pasūtītājs apņemas pieņemt Izpildītāja sniegto Pakalpojumu, apliecinot līguma izpildi ar pieņemšanas – nodošanas aktu.
   3. Pasūtītājam ir tiesības kontrolēt līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tā sniegšanas termiņu.
   4. Izpildītājs apņemas Pakalpojuma sniegšanas laikā ievērot Pasūtītāja prasības attiecībā uz kvalitātes vadības sistēmas (ISO standarts 9001:2009) un vides pārvaldības sistēmas (ISO standarts 14001:2005) nosacījumiem, kas saistīti ar līguma izpildi.
   5. Ja Izpildītājs noteiktajā termiņā līguma saistības (visas vai daļu no tām) nav izpildījis vai izpildījis neatbilstoši tehniskajā specifikācijā vai līgumā noteiktajām prasībām Izpildītājs maksā Pasūtītājam līgumsodu 0.1 % (viena desmitā daļa no procenta) apmērā no Līgumcenas, par katru piegādes termiņa nokavējuma dienu, bet ne vairāk kā 10 % (desmit procenti) no Līgumcenas. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķinātā līgumsoda summa.
   6. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
   7. Ja Izpildītājs nav ievērojis Tehniskajās specifikācijās, Piedāvājumā un šajā līgumā noteiktās prasības attiecībā uz Pakalpojuma sniegšanu, tad Līdzēju pilnvarotie pārstāvji nekavējoties, bet ne vēlāk kā 3 (trīs) darba dienu laikā sastāda un paraksta defektu aktu, kurā norāda sniegtā Pakalpojuma neatbilstību Tehniskajām specifikācijām un/vai Piedāvājumam un/vai šī līguma noteikumiem. Defektu akts kļūst par šī līguma neatņemamu sastāvdaļu. Izpildītājam par saviem līdzekļiem tie jānovērš 3 (trīs) darba dienu laikā vai vismaz jāuzsāk darbības, lai izlabotu neatbilstības (gadījumos, kad novēršana var aizņemt ilgāku laiku) no defektu akta sastādīšanas dienas. Defektu novēršanas termiņā Izpildītājam tiek aprēķināta soda nauda 0.1 % (viena desmitā daļa no procenta) apmērā no Līgumcenas par katru defekta novēršanas termiņa dienu, bet ne vairāk kā 10 % (desmit procenti) no Līgumcenas. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķinātā līgumsoda summa.
   8. Jebkura līgumā noteiktā līgumsoda samaksa neatbrīvo Līdzējus no to saistību pilnīgas izpildes.
4. **IZMAIŅAS LĪGUMĀ, TĀ DARBĪBAS PĀRTRAUKŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par līguma neatņemamu sastāvdaļu.
   2. Līgumu var izbeigt pirms termiņa tikai līgumā noteiktajos gadījumos un kārtībā. Līdzējs paziņo otram Līdzējam par līguma izbeigšanu 10 (desmit) darba dienas pirms līguma izbeigšanas.
   3. Izpildītājam ir tiesības izbeigt līgumu pirms termiņa gadījumā, ja Pasūtītājs nepilda līgumā noteiktās saistības.
   4. Pasūtītājam ir tiesības izbeigt līgumu pirms termiņa gadījumos, ja:
      1. Izpildītājs kļūst maksātnespējīgs, bankrotē, tā darbība tiek izbeigta vai pārtraukta;
      2. Izpildītājs neizpilda līgumsaistības līgumā norādītajā termiņā ;
      3. Izpildītājs nepilda vai tikai daļēji pilda kādu citu no līguma nosacījumiem.
   5. Abpusēji rakstiski vienojoties, Līdzēji ir tiesīgi izbeigt Līgumu pirms termiņa cita iemesla dēļ.
5. **STRĪDU RISINĀŠANAS KĀRTĪBA**

Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) darba dienu laikā nespēs vienoties, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā.

1. **NEPĀRVARAMA VARA**
   1. Līdzēji tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no līguma saistību izpildes.
   3. Nepārvaramas varas vai ārkārtēja rakstura apstākļu iestāšanās gadījumā līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par līguma pārtraukšanu.
2. **CITI NOTEIKUMI**
   1. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
   2. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.
   3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt līguma noteikumu tulkošanu.
   4. Pasūtītājs par pilnvaroto pārstāvi līguma izpildes laikā nozīmē Informācijas tehnoloģijas pārvaldes projektu un jauno tehnoloģiju sektora vadītāju Vismantu Volkovu, tālrunis 63005504, fakss 63005490, e-pasts [Vismants.Volkovs@dome.jelgava.lv](mailto:Vismants.Volkovs@dome.jelgava.lv).
   5. Izpildītājs par pilnvaroto pārstāvi līguma izpildes laikā nozīmē Andis Kublinskis, mob. tālrunis 29493026, e-pasts: andis.kublinskis@kc.lv.
   6. Līdzēju pilnvarotie pārstāvji ir atbildīgi par līguma izpildes uzraudzīšanu, tai skaitā, par Pakalpojuma nodošanu/pieņemšanu, līguma izpildes pieņemšanas – nodošanas akta noformēšanu, iesniegšanu un parakstīšanu atbilstoši līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
   7. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās brīža.
   8. Līgums sastādīts 2 (divos) eksemplāros, katrs uz 4 (četrām) lapām, ar vienādu juridisku spēku, pa vienam eksemplāram katram Līdzējam. Katram eksemplāram ir 3 (trīs) pielikumi:
      1. 1.pielikums „Tehniskā specifikācija” uz 1 (vienas) lapas;
      2. 2.pielikums „Tehniskais piedāvājums” – kopija uz 1 (vienas) lapas;
      3. 3.pielikums „Finanšu piedāvājums” – kopija uz 1 (vienas) lapas.
3. **LĪDZĒJU REKVIZĪTI UN PARAKSTI**

|  |  |  |  |  |  |
| --- | --- | --- | --- | --- | --- |
| **PASŪTĪTĀJS** | | | **IZPILDĪTĀJS** | | |
| Jelgavas pilsētas dome, | | | SIA „Komerccentrs DATI grupa” | | |
| Reģistrācijas Nr. 90000042516 | | | Reģistrācijas Nr. 40003115371 | | |
| Juridiskā adrese: Lielā iela 11, Jelgava,  LV-3001 | | | Juridiskā adrese: Balasta dambis 80a, Rīga,  LV - 1048 | | |
| Banka: SEB banka, kods UNLALV2X | | | Banka: SEB banka, UNLALV2X | | |
| Konts LV 44 UNLA 0008010130906 | | | Konts LV30UNLA0052225127925 | | |
| Pašvaldības izpilddirektores p.i.  I.Meija | | | SIA „Komerccentrs DATI grupa” valdes priekšsēdētājs A.Gulbis | | |
|  |  |  |  |  |  |
| *(paraksts)* | | | *(paraksts)* | | |
| Z.v. | | | Z.v. | | |

1.pielikums

### **Tehniskā specifikācija**

1. Pretendentam jānodrošina šādu esošo *Extreme Networks* tīkla piekļuves vadības un tīkla pārvaldības risinājuma produktu uzturēšana:

|  |  |  |
| --- | --- | --- |
| Nosaukums | Ražotāja produkta kods | Servisa kods |
| VIRTUAL NAC GATEWAY, 3000 USER | NAC-V-20 | 95603-S20106 |
| ON-BOARD NAC ASSESSMENT LICENSE | NAC-ASSESS-LIC | 95603-S20105 |
| NMS - 50 DEVICES / 500 THIN APS | NMS-50 | 95603-S20129 |

1. Iekārtu garantijas un atbalsta nosacījumi:
   1. Ir jānodrošina produktu uzturēšana līdz 12 (divpadsmit) kalendāro mēnešu periodā no līguma noslēgšanas dienas beigām, kas ietver programmaparatūras (*firmware*) jauninājumu pieejamību, programmatūras jauninājumu, kā arī kļūdu labojumu pieejamību.
   2. Pēc Pasūtītāja pieteikuma par problēmu saņemšanas ražotāja autorizētajiem servisa pārstāvjiem ir jāierodas pie Pasūtītāja ne ilgāk kā 8 (astoņu) stundu laikā darba dienās. Ja ierašanās laiks ir pēc darba laika beigām, tad tā skaitīšana tiek atsākta nākamās darba dienas sākumā (no plkst.8.00).
   3. Ja tiek konstatēta programmaparatūras vai programmatūras kļūda kādā no sistēmas iekārtām, ražotāja autorizētajiem servisa pārstāvjiem ir jāziņo ražotājam par šādu kļūdu un nekavējoties, pēc saņemšanas no ražotāja, jāveic kļūdas labojuma (*patch*) uzstādīšana.
   4. Jānodrošina telefoniskas un e-pasta konsultācijas vismaz darba laikā (ne vēlāk kā no plkst. 8.00 līdz vismaz plkst. 17.00) katru darba dienu.
   5. Pretendenta speciālistu komunikācija ar Pasūtītāja speciālistiem tīkla piekļuves vadības un tīkla pārvaldības risinājuma garantijas periodā jānodrošina latviešu valodā.

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| Pašvaldības izpilddirektores p.i. I. Meija | SIA „Komerccentrs DATI grupa” valdes priekšsēdētājs A.Gulbis |